b'\n_START_ARTICLE_\nIsmo Salmi\n_START_PARAGRAPH_\nIsmo Aulis Salmi (s. 9. elokuuta 1946 Turku) on suomalainen kolmiloikkaaja, jonka urheilu-uran huippu ajoittui vuoteen 1970. Tuona vuonna h\xc3\xa4n voitti Kalevan kisoissa kultaa tuloksella 16,08 metri\xc3\xa4, joka j\xc3\xa4i my\xc3\xb6s h\xc3\xa4nen enn\xc3\xa4tyksekseen. Samana vuonna Salmi edusti Suomea nelj\xc3\xa4ss\xc3\xa4 maaottelussa ja Euroopan cupissa. Vuoden 1970 kultamitali j\xc3\xa4i Salmen ainoaksi SM-mitaliksi sis\xc3\xa4ratojen Suomen-mestaruuskilpailut mukaan lukien. Ty\xc3\xb6v\xc3\xa4en Urheiluliiton mestaruuden Turun Pyrkiv\xc3\xa4\xc3\xa4 edustanut Salmi voitti 13 kertaa per\xc3\xa4kk\xc3\xa4in vuosina 1964\xe2\x80\x931976.'